אבובית ארוכת-החדק נמנית בין המינים הבנטיים הקשורים לשונית האלמוגים. בדרך כלל ניתן למצוא את האבובית בלגונה או בשונית הים, בעומקים של שניים עד 30 מטרים. הבוגרים חיים בזוגות או בקבוצות קטנות כאשר הם בים הפתוח, ונמצאים במקומות בטוחים על מנת להעביר את הלילה.
שימור.
מצב המין הוא ללא חשש.
נווה גנים (קריית מוצקין)
נווה גנים היא שכונה בצפונה של קריית מוצקין.
רקע.
שכונת נווה גנים הוקמה בסוף שנות ה-80 בקריית מוצקין, ושמה ניתן לה על שם פרויקט בנייה גדול של חברת גב-ים, שהייתה חברה קבלנית דומיננטית במקום. בעת שנבנתה בצפונה של קריית מוצקין, הייתה מנותקת פיזית מן העיר.
גבולות השכונה הם כביש 4 ממזרח, מפעל רפא"ל מצפון, מסילת הרכבת בקו נהריה-חיפה ממערב, ורחוב צה"ל מדרום.
בשנת 2013 נמנו בה כ-5,300 תושבים.
השכונה כוללת בנייה רווייה בלבד. עם הקמתה הוקמו בה בניינים בני עד 8 קומות, ובהמשך נבנו בה בניינים בני עד שמונה קומות. בעשור השני של המאה ה-21 נבנו בשכונה גם בניינים בני 15 קומות ויותר.
בשכונה בית ספר יסודי על שם עליזה בגין, מתנ"ס על שם אופירה נבון, קאנטרי קלאב עירוני, ומרכז מסחרי קטן.
הבחירות לראשות העבודה (2019)
הבחירות לראשות מפלגת העבודה הישראלית נערכו ב-2 ביולי 2019 בין מתפקדי המפלגה. הבחירות הקודמות לראשות המפלגה נערכו בשנת 2017, והבחירות ב-2019 נערכו בשל פרישתו של אבי גבאי מראשות המפלגה.
רקע.
אבי גבאי, יו"ר המפלגה בכנסת ה-21, פרש בשל תוצאות הבחירות לכנסת העשרים ואחת, בהן קיבלה המפלגה 6 מנדטים. לקראת הבחירות לכנסת העשרים ושתיים שנערכו לאחר שלא הורכבה ממשלה בכנסת ה-21, התקיימו בחירות לראשות המפלגה.
הבחירות ליושב הראש.
בבחירות אלו אחוז ההצבעה היה 45.6%. נמוך מאשר בבחירות ב-2017, אז אחוז ההצבעה עמד על כ-59%.
מועמדים.
ארבעה מועמדים הציגו את מועמדותם, לאחר שאבי גבאי, יו"ר המפלגה לשעבר וטל רוסו, חבר הכנסת, הכריזו על פרישתם מהפוליטיקה:
תוצאות.
בבחירות אלה עבר עמיר פרץ את רף 40 האחוזים הנדרש כדי להיבחר בסיבוב הראשון, וכך נמנע סיבוב בחירות שני.
פרץ נבחר בפעם השנייה לתפקיד, לאחר שניצח בבחירות לראשות המפלגה בשנת 2005. בשנת 2007, על רקע ביקורת כלפי תפקודו כשר הביטחון במלחמת לבנון השנייה, התמודד פרץ שוב על ראשות העבודה, אך הגיע למקום השלישי בלבד בסיבוב הראשון ואהוד ברק נבחר ליו"ר המפלגה לאחר הסיבוב השני. לאחר מכן ניסה פעמים נוספות להיבחר לתפקיד יו"ר המפלגה אך כשל, עד לבחירות אלו.
בעקבות הבחירות.
בסמוך למועד הגשת הרשימות עברה סתיו שפיר לרשימת המחנה הדמוקרטי, שם הוצבה במקום השני כיו"ר התנועה הירוקה. לעומתה החליט איציק שמולי להישאר במפלגה. המפלגה בראשות פרץ חברה למפלגת גשר בראשות אורלי לוי-אבקסיס לרשימת העבודה-גשר שקיבלה בבחירות לכנסת 6 מנדטים, מספר זהה למספר המנדטים בו זכתה רשימת העבודה לבדה בבחירות במרץ.
העיר השטה
העיר השטה (בצרפתית: Une ville flottante) הוא רומן הרפתקאות פרי עטו של הסופר הצרפתי ז'ול ורן שפורסם לראשונה בשנת 1871 בצרפת. בעת פרסומו, הרומן נהנה מרמה דומה של פופולריות לספר מסביב לעולם בשמונים יום. המהדורות הראשונות שיצאו באנגליה ובארצות הברית הופיעו בשנת 1874. המאייר הצרפתי ז'ול פראט סיפק את האיורים המקוריים לספר.
הספר מספר על אשה החוצה את האוקיינוס בכלי־שיט ענקי, המצויד בכל שכלולי הטכניקה והטכנולוגיה.
דוגלאס סנטוס
דוגלאס דוס סנטוס ג'וסטינו דה מלו (בפורטוגזית: Douglas dos Santos Justino de Melo; ), הידוע בפשטות בשם דוגלאס סנטוס, הוא כדורגלן ברזילאי המשחק בעמדת הבלם בזניט סנקט פטרבורג ובנבחרת ברזיל.
קריירת מועדונים.
נאוטיקו.
הוא שיחק בקבוצת הנוער של נאוטיקו משנת 2009. למשך זמן קצר נשלח לקורינתיאנס אך אחרי עונה לא מוצלחת חזר לנאוטיקו ובעונת 2012 צורף לקבוצה הבוגרת.
ב-15 בפברואר 2012 עשה את הופעת הבכורה במועדון, בניצחון הביתי על סנטראל. את שער הבכורה הבקיע ב-26 בפברואר, כשהגיע את השער השני בניצחון 1–3 על בלו ז'ארדים.
ב-18 ביולי 2012 עשה את הופעת הבכורה בליגת העל הברזילאית בכדורגל בניצחון הבייתי 3–0 על אתלטיקו פונטה פרטה. את שער הבכורה בליגת העל הבקיע ב-10 באוקטובר, בניצחון החוץ 1–2 על אותה פונטה פרטה.
גרנדה / אודינזה.
ב-12 ביולי 2013, דוגלאס חתם ל-5 שנים בקבוצת גרנדה מהלה ליגה. בספטמבר, השואל לאודינזה. את הופעת הבכורה בליגת העל האיטלקית בכדורגל עשה ב-21 בדצמבר 2013, כשעלה בהרכב הפותח בניצחון החוץ 2–1 על ליבורנו. בינואר 2014 נרכש על ידי אודינזה.
אתלטיקו מיניירו.
באוגוסט 2014 הושאל לקבוצת אתלטיקו מיניירו למשך שנה. את הופעת הבכורה בקבוצה עשה בשוויון המאופס נגד קוריטיבה ב-31 באוגוסט.
ב-20 ביולי 2015, הוחתם תמורת 3 מיליון יורו לחוזה של 4 שנים.
המבורג.
באוגוסט 2016 הוחתם על ידי המבורג הגרמנית למשך שלוש שנים. הוא התבלט כשחקן הגנה מרכזי והופיע ב-88 משחקים במדי המבורג.
זניט.
ביולי 2019 חתם בזניט סנקט פטרבורג מליגת העל הרוסית בכדורגל תמורת 10.8 מיליון יורו למשך 5 שנים. ב-14 ביולי 2019 עשה את הופעת הבכורה במועדון, בניצחון הביתי על טמבוב. ב-3 באוגוסט 2019 הבקיע שער עצמי במשחק שהסתיים בשוויון 1-1 עם קרסנודאר. את שער הבכורה רשם במשחק נגד טמבוב במחזור הרביעי של עונת 2020/2021 ב-22 באוגוסט 2020. בספטמבר 2021 חוזהו בקבוצה הוארך עד 2026.
קריירה בנבחרת.
הוא שיחק בנבחרת האולימפית של ברזיל באולימפיאדה הבייתית בקיץ 2016 וזכה עמה במדליית זהב.
בג&quot;ץ 4602/13 פלונית נגד בית הדין הרבני בחיפה
אגודת קדושת ציון
"אגודת קדושת ציון - התאחדות החרדים לדרישת ציון על טהרת הקודש" היא אגודה חרדית השואפת לקדם אהבת ארץ ישראל, מצוות כיבוש ארץ ישראל וכינון מדינה יהודית על פי התורה.
על האגודה.
ייסוד.
האגודה הוקמה בכ"ח באייר תשע"ה על ידי קבוצת אברכים חרדים, בהם יהודה אפשטיין (יושב ראש האגודה), פסח הלפרין, חיים מאיר איינהורן, יהודה שרז ובצלאל גנז. כתב העת "קדושת ציון" יצא לאור לראשונה בחודש אלול של אותה שנה, ובכ"ח באייר תשע"ו התקיימה הוועידה הראשונה של האגודה באולמי תמיר בירושלים.
פעילות.
האגודה מוציאה את כתב העת "קדושת ציון" (ראו להלן).
מדי שנה מקיימת האגודה ועידה בסמוך לכ"ח באייר (יום ירושלים) שהוא יום ייסודה, שבה דנים בחזון ובתחומי הפעילות של האגודה, וחוגגים את שחרור ירושלים וחלקים נוספים מארץ ישראל במלחמת ששת הימים. בכנס, הפונה לציבור החרדי, משתתפים מאות, ונושאים דברים אנשי האגודה ואורחים. בין היתר נשאו דברים בוועידות הרבנים שלמה משה עמאר, יואל שוורץ, יצחק ברנד, מנחם מנדל טוביאס, מרדכי שריקי ועובדיה יוסף נכדו של הראשון לציון הרב עובדיה יוסף. וכן יוני יוסף חבר מועצת העיר ירושלים, ואלעד צדיקוב סגן ראש עריית הרצליה מטעם דגל התורה.
האגודה מקיימת אירוע מצומצם בי"ז בכסלו, יום הצהרת בלפור. וכן ערב עיון וגיבוש לפעילים בחנוכה.
מכון "דעת תורה" של האגודה מוציא לאור ומפיץ חומרי הסברה וספרות תורנית, כמו הספר "אם הבנים שמחה" והספר "נחמו נחמו עמי" על שבע דנחמתא, פרי עטם של רבני האגודה. האגודה מקיימת שיעורים מדי ליל שישי הפונים לבחורי ישיבות. היא עורכת טיולים וסיורים בירושלים, בשומרון ועוד, בהשתתפות עשרות חרדים.
האגודה מארגנת שבתות גיבוש לבחורי ישיבות חרדיים. בתשע"ט התקיימה שבת במצפה יריחו ובתש"פ התקיימה שבת בחברון.
בתשע"ט החלה האגודה לעסוק בעידוד התיישבות חרדית ביהודה ושומרון, ובייחוד בעמנואל. היא גם החלה לארגן סיבובי שערים סביב הר הבית, בהשתתפות עשרות.
בתחילת שנת תש"פ הכריזה האגודה על תחרות כתיבת מאמרים בנושאי גאולה. נושא השנה היה "למה יהודי שומר מצוות בחוץ לארץ צריך לעלות לארץ ישראל". הזוכה מקבל את "פרס הרב זילברמן", על שם הרב יצחק שלמה זילברמן שהאגודה רואה בו את אחד ממעצבי דרכה בנושאים אלה.
בתש"פ החלה האגודה לשלוח מאמרים שבועיים בדואר אלקטרוני. באותה שנה, לאחר השגת שליטה יחסית בישראל על התפרצות נגיף הקורונה, הפיצה האגודה כרוזים בשש שפות, הקוראים ליהודי העולם לעלות לארץ ישראל, אשר בה ראו, לדבריה, שמירה מיוחדת מן השמים. במקביל, הוקמה באגודה מחלקה העוסקת בעידוד העלייה לישראל ובייעוץ ותמיכה לעולים.
בחג הסוכות תשפ"ב קיימה האגודה שמחת בית השואבה בעיר העתיקה בירושלים בשיתוף עם כולל "צילו של היכל" של הרב אביגדר נבנצאל, ובהשתתפות בנו הרב חזקיהו נבנצאל המכהן במקומו כרב העיר העתיקה.
כתב העת "קדושת ציון".
החל מאלול תשע"ה מוציאה האגודה לאור מדי חודש את ירחון "קדושת ציון", בעריכת יושב ראש האגודה הרב יהודה אפשטיין. הירחון נשלח למנויים בדואר ובדואר אלקטרוני, ומופץ בכעשרת אלפים עותקים בבתי כנסיות, ישיבות וריכוזים חרדיים.
בכתב העת מופיעים מאמרי הלכה והשקפה בענייני ארץ ישראל, בשאלת היחס של הציבור החרדי לעם ולארץ, ובדרכי עבודת ה' בימינו. יש בו מדורים בענייני הגאולה, עליית תלמידי הגר"א ותלמידי הבעל שם טוב לארץ ישראל, הספר קול התור, יחס גדולי ישראל לארץ ישראל, דעת החת"ם סופר בעניין זה וסיפור עליית תלמידיו ארצה. בעבר הופיעה סדרת מאמרים של הרב חיים והב עם ביקורת על הספר "ויואל משה", וכן מאמרים בעניין שלוש השבועות.
באחד המדורים ישנה גם התייחסות לעניינים אקטואליים. בעקבות התגברות האנטישמיות בעולם ועוד קראה האגודה ליהודי הגולה לעלות לישראל, ובכך גם להכריע את שאלת הזהות של המדינה כמדינה יהודית ותורנית.
נכון לסוף 2019 יצאו לאור כ-50 גליונות.
עמדות האגודה.